Publication: Magyar Közlöny
Issue: MK-2010-62 (Year: 2010, Number: 62)
Era: contemporary
Section: az Országos Választási Bizottság 332/2009. (VII. 22.) számú határozatát megsemmisítette és a Bizottságot új eljárásra
Paragraph Index: 1243

az Országos Választási Bizottság 332/2009. (VII. 22.) számú határozatát megsemmisítette és a Bizottságot új eljárásra utasította. Az Alkotmánybíróság határozatában kifejtette, hogy az Nsztv. és a Ve. rendelkezései értelmében az Országos Választási Bizottsághoz hitelesítés céljából benyújtott aláírásgyûjtõ ív mintapéldányán konkrét kérdést kell megfogalmazni. Tekintettel arra, hogy az Nsztv. 13. § (2) bekezdése szerint a konkrét kérdést a kezdeményezésben megfogalmazott formában, változtatás nélkül kell népszavazásra bocsátani, a konkrét kérdésnek olyannak kell lennie, hogy arra a választópolgárok a népszavazás alkalmával a szavazólapon egyértelmûen igennel vagy nemmel tudjanak válaszolni. Az Alkotmánybíróság fenti határozatában megállapította, hogy az Országos Választási Bizottság 332/2009. (VII. 22.) számú határozatával hitelesített aláírásgyûjtõ ív mintapéldányán nem kérdés, hanem kijelentõ mondat szerepel, így az nem felel meg a tör vény ben foglalt követelményeknek. Az Alkotmánybíróság határozatában foglaltakra tekintettel az Országos Választási Bizottság – az Nsztv 10. § c) pontja alapján, mivel a kérdés megfogalmazása nem felel meg a tör vény ben elõírt követelményeknek – az aláírásgyûjtõ ív mintapéldányának hitelesítését megtagadja. II. A határozat az Nsztv. 2. §-án, a 10. § c) pontján, 13. § (2) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/8eecd9aa53a3633928ef83f7b26f356156def9fc/dokumentumok/708005cf5482655baa939850989cfba96c25dbfa/letoltes